S-356/2019

Dómur:

Mál þetta höfðaði lögreglustjórinn á Suðurnesjum með ákæru 13. maí 2019 á hendur S-kk-þgf I-kk-þgf, kt. 0000000000, [...];

,,fyrir umferðarlagabrot, með því að hafa, sunnudaginn 17. febrúar 2019, ekið bifreiðinni [...] á Óðinsvöllum, Reykjanesbæ, undir áhrifum ávana og fíkniefna sem bönnuð eru á íslensku yfirráðasvæði (í blóði mældist 220 ng/ml af amfetamíni) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006.“

Þann 18. október 2019 var mál nr. S1761/2019 sameinað máli þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á Suðurnesjum með ákæru 16. október 2019;

,,Fyrir eftirtalin brot gegn almennum hegningarlögum, lögum um ávana og fíkniefni, umferðarlögum [...]:

I.

Fyrir umferðarlagabrot og fíkniefnalagabrot, með því að hafa, laugardaginn 8. september 2018: a) ekið bifreiðinni [...], inn á bifreiðastæði við Glæsibæ, Reykjavík, við verslunina Iceland, undir áhrifum áfengis og ávana og fíkniefna sem bönnuð eru á íslensku yfirráðasvæði (í blóði ákærða mældist vínandamagn 0,54‰, amfetamín 155 ng/ml og kókaín 65 ng/ml) og því ekki verið fær um að stjórna bifreiðinni örugglega umrætt sinn.

Telst þessi háttsemi ákærða varða við 1. sbr. 2. mgr. 45. gr. og 1. sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987. b) haft í vörslum sínum og í sölu og dreifingarskyni, 3,46 grömm af amfetamín, sem lögregla fann falin í sólgleraugnaboxi á milli framsæta við leit í bifreiðinni [...].

Telst þessi háttsemi ákærða varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002. c) haft í vörslum sínum og í sölu og dreifingarskyni 3,38 grömm af kókaín og 1,47 grömm af maríhúana, sem lögregla fann við húsleit á heimili ákærða að [...].

Telst þessi háttsemi ákærða varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

II.

Fyrir umferðarlagabrot, með því að hafa, sunnudaginn 4. nóvember 2018, ekið bifreiðinni [...], á Hringbraut við Framnesveg, Reykjavík, undir áhrifum áfengis og ávana og fíkniefna sem bönnuð eru á íslensku yfirráðasvæði (í blóði ákærða mældist vínandamagn 1,30‰ og kókaín 280 ng/ml) og því ekki verið fær um að stjórna bifreiðinni örugglega umrætt sinn.

Telst þessi háttsemi ákærða varða við 1. sbr. 3 . mgr. 45. gr., og 1. sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

III.

Fyrir umferðarlagabrot, með því að hafa, þriðjudaginn 20. nóvember 2018, ekið bifreiðinni [...], austur Skúlagötu á móts við Sæbraut, Reykjavík, undir áhrifum áfengis (í blóði ákærða mældist vínandamagn 0,90‰) og því ekki verið fær um að stjórna bifreiðinni örugglega umrætt sinn.

Telst þessi háttsemi ákærða varða við 1. sbr. 2. mgr. 45. gr., sbr. 1. mgr. 10

0. gr. umferðarlaga nr. 50/1987.

IV.

Fyrir umferðarlagabrot, með því að hafa, aðfaranótt þriðjudagsins 4. desember 2018, ekið bifreiðinni [...], á Hringbraut til norðurs, Reykjavík, er lögreglumenn veittu honum athygli og fylgdu bifreiðinni eftir, austur Túngötu, þaðan norður Hávallagötu, vestur Bræðraborgarstíg og norður Sólvallagötu að Vesturvallagötu og inn á Ásvallagötu þar sem hann stöðvaði bifreiðina, undir áhrifum áfengis og ávana og fíkniefna sem bönnuð eru á íslensku yfirráðasvæði (í blóði ákærða mældist vínandamagn 0,91‰, amfetamín 40 ng/ml og kókaín 135 ng/ml) og því ekki verið fær um að stjórna bifreiðinni

örugglega umrætt sinn.

Telst þessi háttsemi ákærða varða við 1. sbr. 2 . mgr. 45. gr., og 1. sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

V. a) Fyrir umferðarlagabrot, með því að hafa, laugardaginn 5. janúar 2019, ekið bifreiðinni [...], austur Akurhvarf, Kópavogi, undir áhrifum ávana og fíkniefna sem bönnuð eru á íslensku yfirráðasvæði (í blóði ákærða mældist amfetamín 710 ng/ml, kókaín 40 ng/ml og MDMA 1300 ng/ml) og því ekki verið fær um að stjórna bifreiðinni örugglega umrætt sinn.

Telst þessi háttsemi ákærða varða við 1. sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987. b) Fyrir fíkniefnalagabrot, með því að hafa umrætt sinn sbr. ákærulið [...] V. a), haft í vörslum sínum samtals 10,99 grömm af amfetamín, sem lögregla fann við öryggisleit á ákærða í bláum plastpoka sem hann hafði falið inni á sér í vinstri ermi.

Telst háttsemi þessi varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist þess að gerð verði upptæk 3,46 grömm af amfetamín, sbr. ákæruliður I., liður b), 3,38 grömm af kókaín, 1,47 grömm af maríhúana og 26 stykki af lyfseðilsskylda læknalyfinu Anavar, anabólískum sterum, sem lögregla lagði hald á við húsleit umrætt sinn sbr. ákæruliður I., liður c), og 10,99 grömm af amfetamín og 0,18 grömm af amfetamín, sbr. [...]V. lið [b]), skv. heimild í 6. mgr. 5. gr. laga um ávana og fíkniefni nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001 og 3. mgr. 49. gr. lyfjalaga nr. 93/1994. Einnig er krafist þess að ákærði verði dæmdur til að sæta upptöku á 1. stk. vog, sem lögreglan lagði hald á samkvæmt heimild í 7. mgr. 5. gr. laga nr. 65/1974 og 1. tl. 1. mgr. 69. gr. a almennra hegningarlaga nr. 19/1940. [...]

Af hálfu ákærða er krafist vægustu refsingar sem lög leyfa. Þá gerir skipaður verjandi kröfu um þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms 18. október 2019 án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákærum. Ákærði hefur því unnið sér til refsingar.

Ákærði er fæddur [...] og hefur fimm sinnum áður sætt refsingu samkvæmt framlögðu sakavottorði. Við ákvörðun refsingar í máli þessu hefur áhrif að ákærði gekkst undir sektargerð lögreglustjóra 4. mars 2014 þess efnis að ákærði samþykkti greiðslu 180.000 króna sektar og að sæta sviptingu ökuréttar í 14 mánuði fyrir akstur undir áhrifum áfengis og ávana og fíkniefna 5. október 2013.

Að sakaferli ákærða og að brotum hans virtum þykir refsing hans réttilega ákveðin sekt að fjárhæð 2.700.000 krónur og komi 68 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Í 1. mgr. 180. gr. laga nr. 88/2008 um meðferð sakamála segir að hvorki megi dæma ákærða fyrir aðra hegðun en þá sem í ákæru greinir né heldur dæma aðrar kröfur á hendur honum. Í ákæru 13. maí 2019 er þess krafist að ákærði verði sviptur ökurétti. Í ákæru 16. október 2019 er hins vegar ekki gerð krafa um að ákærði verði sviptur ökurétti vegna þeirra brota sem þar greinir. Ákærða verður því eingöngu gerð ökuréttarsvipting vegna þess brots sem ákæra dags. 13. maí 2019 tekur til, en brotið var framið 17. febrúar 2019. Samkvæmt því er ákærði sviptur ökurétti í tvö ár frá birtingu dóms þessa að telja.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru, verða gerð upptæk samtals 14,63 g af amfetamíni, 3,38 g af kókaíni, 1,47 g af maríhúana, 26 stykki af Anavar anabólískum sterum og vog.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðum gögnum nemur 830.858 krónum. Þá greiði ákærði þóknun skipaðs verjanda síns, S-kk-ef S-kk-ef lögmanns, sem þykir hæfilega ákveðin 168.640 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, S-kk-nf I-kk-nf, greiði 2.700.000 króna sekt til ríkissjóðs og komi 68 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærði er sviptur ökurétti í tvö ár frá birtingu dóms þessa að telja.

Ákærði sæti upptöku á 14,63 g af amfetamíni, 3,38 g af kókaíni, 1,47 g af maríhúana, 26 stykkjum af Anavar anabólískum sterum og vog.

Ákærði greiði 999.498 krónur í sakarkostnað, þar með talda þóknun skipaðs verjanda síns, S-kk-ef S-kk-ef lögmanns, 168.640 krónur að meðtöldum virðisaukaskatti.

M-kvk-nf H-kvk-nf H-kvk-nf

Ákærði greiði 999.498 krónur í sakarkostnað, þar með talda þóknun skipaðs verjanda síns, S-kk-ef S-kk-ef lögmanns, 168.640 krónur að meðtöldum virðisaukaskatti.

M-kvk-nf H-kvk-nf H-kvk-nf